**Rámcová zmluva o dielo č.: /2025**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: | **[●] doplní verejný obstarávateľ pred podpisom zmluvy** |
| tel.: | **[●] doplní verejný obstarávateľ pred podpisom zmluvy** |
| e-mail: | **[●] doplní verejný obstarávateľ pred podpisom zmluvy** |

a

|  |
| --- |
| **Zhotoviteľ:** |
| obchodné meno: | **[●] doplní uchádzač v predloženej ponuke**  |
| sídlo: | **[●] doplní uchádzač v predloženej ponuke**  |
| IČO: | **[●] doplní uchádzač v predloženej ponuke**  |
| DIČ: | **[●] doplní uchádzač v predloženej ponuke**  |
| IČ DPH: | **[●] doplní uchádzač v predloženej ponuke**  |
| IBAN: | **[●] doplní uchádzač v predloženej ponuke**  |
| SWIFT / BIC: | **[●] doplní uchádzač v predloženej ponuke**  |
| zápis: | **[●] doplní uchádzač v predloženej ponuke**  |
| kontaktná osoba: | **[●] doplní uchádzač v predloženej ponuke**  |
| tel.: | **[●] doplní uchádzač v predloženej ponuke**  |
| e-mail: | **[●] doplní uchádzač v predloženej ponuke**  |

(objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |
| --- |
| **špecifikácia diela:** |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Servis podvozkov služobných nákladných motorových vozidiel DAF“***. Predmetom tejto zmluvy je záväzok zhotoviteľa pre objednávateľa opraviť a udržiavať vozidlá v súlade s nariadením Komisie (EÚ) č. 461/2010 o uplatňovaní článku 101 ods. 3 Zmluvy o fungovaní Európskej únie na kategórie vertikálnych dohôd a zosúladených postupov v sektore motorových vozidiel, a to opravovňou bez výmeny alebo s výmenou náhradných dielov (originálnych náhradných dielov alebo schválených náhradných dielov objednávateľom) na motorové vozidlá s najväčšou prípustnou celkovou hmotnosťou vyššou ako 3500 kg kategórie N1, N2, N3 a vykonávať servis (záručný a pozáručný) týchto vozidiel, v zmysle kategorizácie vozidiel podľa zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov (ďalej len „**dielo**“ alebo „**servisné služby**“). Servisné služby poskytované zhotoviteľom sa týkajú najmä servisných úkonov predpísaných výrobcom, výmeny a údržby pravidelne sa opotrebovaných dielov, prípravy vozového parku na technickú kontrolu s cieľom úspešného vykonania technickej a emisnej kontroly. Objednávateľ sa zaväzuje za vykonanie diela uhradiť zhotoviteľovi cenu podľa tejto zmluvy.Podrobná špecifikácia diela je uvedená v prílohe č. 1 Technická špecifikácia, ktorá je neoddeliteľnou súčasťou tejto zmluvy (ďalej len „**príloha č. 1**“). |
| **dodacia lehota:** | Podľa prílohy č. 1 |
| **miesto plnenia:** | **[●] doplní uchádzač v predloženej ponuke**  |
| **zmluvná cena:** | Uvedená v prílohe č. 3 Cena | **cena je:** | pevná [ ]  ; maximálna podľa rozpočtu [x]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zhotoviteľ sa zaväzuje vykonávať servisné služby v súlade s technologickými postupmi výrobcu pri dodržiavaní najvyšších kvalitatívnych štandardov, vynaložení potrebnej odbornej starostlivosti a výhradne s využitím originálnych náhradných dielov alebo objednávateľom schválených certifikovaných náhradných dielov
2. Zmluvné strany sa dohodli, že táto zmluva je zmluvou rámcovou a celková cena zahŕňa všetky náklady zhotoviteľa za plnenie predmetu zmluvy, pričom objednávateľ nie je povinný vyčerpať celý finančný limit uvedený v tejto zmluve. Zmluvné strany sa dohodli, že vzhľadom na charakter tejto zmluvy osobitné ustanovenia o vykonaní diela podľa čl. IX VOP sa použijú v primeranom rozsahu.
3. Zhotoviteľ je povinný v čase podpisu tejto zmluvy a počas trvania tejto zmluvy mať platne uzatvorenú poistnú zmluvu na poistenie zodpovednosti za škodu spôsobenú pri výkone predmetu zmluvy za účelom krytia prípadnej straty a škody na nákladných motorových vozidlách prevzatých na plnenie predmetu zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou **[●] doplní uchádzač v predloženej ponuke** na poistnú sumu minimálne vo výške 250 000,00 EUR *(slovom: dvestopäťdesiattisíc eur)*.
4. Zmluvné strany sa dohodli, že príloha č. 2 zmluvy sa môže počas trvania tejto zmluvy meniť z dôvodu obnovy vozového parku objednávateľa.
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [x]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  **[●] doplní uchádzač v predloženej ponuke** s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

2.1 Táto zmluva sa uzatvára na dobu tridsaťšesť (36) mesiacov odo dňa účinnosti tejto zmluvy alebo do vyčerpania stanoveného finančného limitu vo výške **119 200,00 EUR** *(slovom: jednostodevätnásťtisícdvesto eur)* bez DPH podľa toho, ktorá skutočnosť nastane skôr.

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
	5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.

**IV. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov. Dotknutá osoba je oprávnená podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle Objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. že mu boli poskytnuté Informácie o ochrane osobných údajov;
		3. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
	5. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia |
| 2. | Zoznam vozidiel objednávateľa |
| 3. | Cena |
| 4. | Zoznam subdodávateľov |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke: OLO a.s.**[meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. **v skratke OLO a.s.**[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |

**Príloha č. 1 k Rámcovej zmluve o dielo**

**Technická špecifikácia**

**1. PREDMET ZÁKAZKY**

Predmetom zákazky je oprava a údržba vozidiel továrenskej značky DAF v súlade s Nariadením Komisie (EÚ) č. 461/2010 opravovňou bez výmeny alebo s výmenou náhradných dielov (originálnych náhradných dielov alebo schválených náhradných dielov verejným obstarávateľom) na motorové vozidlá s najväčšou prípustnou celkovou hmotnosťou vyššou ako 3500 kg kategórie N1, N2, N3, ich servis (záručný a pozáručný), v zmysle kategorizácie vozidiel podľa zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov. Servisné služby sa týkajú hlavne servisných úkonov predpísaných výrobcom, výmeny a údržby pravidelne sa opotrebovaných dielov, prípravy vozového parku na technickú kontrolu s cieľom úspešného vykonania technickej a emisnej kontroly.

**2. PODROBNÝ OPIS PREDMETU ZÁKAZKY**

* 1. Predmetom zákazky je poskytovanie servisných prác a opráv pre špeciálne nákladné motorové vozidlá bez servisu nadstavby (ďalej len „vozidlá“) s dodaním náhradných dielov pre vozidlá, ktoré sú vo vlastníctve verejného obstarávateľa (ďalej aj ako „objednávateľ“). Pre účely tejto zákazky sa rozumie predmetom zákazky najmä údržba, servisné úkony predpísané výrobcom, opravy a výmena bežne opotrebiteľných dielov, prípravy vozidiel na technickú kontrolu a emisnú kontrolu (ďalej len „TK a EK“) s cieľom úspešného vykonania predmetných kontrol a iné súvisiace servisné služby pre nákladné motorové vozidlá verejného obstarávateľa ako je zabezpečenie záručného a  pozáručného servisu.
	2. Verejný obstarávateľ požaduje vykonávať servisné služby v súlade s technologickými postupmi výrobcu pri dodržiavaní najvyšších kvalitatívnych štandardov, vynaložení potrebnej odbornej starostlivosti a výhradne s využitím originálnych náhradných dielov alebo verejným obstarávateľom schválených certifikovaných náhradných dielov.

2.3 **Servisom, opravami a údržbami sa rozumie najmä:**

* + 1. vykonávanie servisu u vozidiel v režime záruky,
		2. vykonávanie servisu pozáručného servisu,
		3. vykonávanie opráv bežného opotrebenia vozidiel a náhlych mechanických a elektroinštalačných porúch vozidiel,
		4. vykonávanie diagnostiky a načítavanie hlásení o chybách vozidiel,
		5. vykonávanie opráv po škodových udalostiach,
		6. riešenie a komunikácia v procese vybavovania škodovej poistnej udalosti s príslušnou poisťovňou,
		7. kontrola brzdových systémov na brzdovej stolici, zosúladenie bŕzd jazdnej súpravy,
		8. vykonávanie merania a nastavenie geometrie,
		9. meranie a rovnanie rámov podvozkov,
		10. lakovnícke a autoklampiarske práce,
		11. príprava vozidiel na TK a EK s cieľom ich úspešného vykonania,
		12. servis a údržba klimatizácií.
	1. Verejný obstarávateľ požaduje, aby uchádzač (zhotoviteľ) disponoval minimálne **dvomi (2) servisnými pracoviskami.**

2.5 **Servisné pracovisko musí byť minimálne vybavené**:

* + 1. zariadenie na diagnostiku vozidiel,
		2. zariadenie na diagnostiku a plnenie klimatizácií vozidiel,
		3. zariadenie na meranie a nastavenie geometrie vozidiel,
		4. brzdová stolica test bŕzd (platný atest),
		5. meracia a rovnacia stolica na rámy podvozkov,
		6. zdvíhacie zariadenie vozidiel s min. záťažou 25 ton, (platná revízna správa zdvíhacieho zariadenia),
		7. špeciálne náradie pre opravu jednotlivých typových rád vozidiel DAF a prístup k technologickým a pracovným postupom výrobcu vozidiel DAF,
		8. automechanici musia byť odborne spôsobilí na opravu jednotlivých typových rád vozidiel DAF (absolvované odborné školenia realizované výrobcom alebo importérom). Doklady musia byť platné pred uzavretím zmluvy a počas celej doby účinnosti zmluvy, pričom verejný obstarávateľ si vyhradzuje právo kedykoľvek počas trvania zmluvného vzťahu ich skontrolovať,
		9. preukázaním dostupnosti k on line aktuálnej technickej dokumentácii (HW/SW, technické a materiálne vybavenie) k opravám typov vozidiel značky DAF,
		10. preukázaním dostupnosti o dodaní špeciálneho náradia a diagnostiky podľa typov vozidiel značky DAF,
		11. servisné služby poskytovať v časovom rozpätí min. dvanásť (12) hodín v jednom pracovnom dni.

Verejný obstarávateľ/objednávateľ určil maximálnu akceptovateľnú vzdialenosť miesta plnenia predmetu zákazky (servisného strediska) do 30 km od centrály verejného obstarávateľa/objednávateľa na Ivánskej ceste v Bratislave podľa googlemaps.com pre cestu tam a 30 km pre cestu späť (30 km + 30 km).

**Objednávateľ si vyhradzuje právo obhliadky miesta plnenia predmetu zákazky v servisnom stredisku/strediskách zhotoviteľa počas trvania zmluvného vzťahu, najmä za účelom kontroly dodržiavania požiadaviek objednávateľa.**

2.6Komplexný **zoznam vozidiel** verejného obstarávateľa pre jednotlivé časti zákazky je uvedený v prílohe č. 2 k Rámcovej zmluve o dielo. Predmetný zoznam sa môže počas trvania zmluvného vzťahu meniť z dôvodu obnovy vozového parku.

* 1. Pri poskytovaní všetkých servisných služieb je zhotoviteľ povinný verejnému obstarávateľovi dodávať prednostne nové originálne náhradné diely a súčiastky. Servisné služby musia byť počas celého trvania zmluvného vzťahu poskytované v súlade so všeobecne záväznými právnymi predpismi a príslušnými technickými normami s vynaložením odbornej starostlivosti, hospodárne a efektívne, pričom uchádzač ako dodávateľ musí postupovať podľa požiadaviek verejného obstarávateľa a dbať na jeho oprávnené záujmy.
	2. Uchádzač/Zhotoviteľ potvrdí splnenie požiadaviek verejného obstarávateľa na predmet zákazky v bode 4. Vlastný návrh preukázania plnenia požiadaviek na predmet zákazky tejto prílohy, v ktorom uchádzač o. i. súčasne uvedie akým spôsobom bude preukazovať cenu náhradných dielov v aktuálnom čase dodania predmetu zákazky, pričom základom pre stanovenie ceny sú ceny odporúčané výrobcami tovaru/importérmi pre slovenský trh znížené o vysúťaženú percentuálnu zľavu na náhradné diely.

**3. ĎALŠIE POŽIADAVKY VEREJNÉHO OBSTARÁVATEĽA**

**A OSOBITNÉ PODMIENKY PLNENIA ZÁKAZKY**

* 1. Zhotoviteľ (ďalej aj „dodávateľ“) bude vykonávať servisné služby na základe čiastkových výziev (jednotlivých objednávok) verejného obstarávateľa (ďalej aj „objednávateľa“) v požadovanom rozsahu, za dohodnutú cenu a podmienok vyplývajúcich z tejto zákazky.
	2. Dodávateľ vykoná servisné služby s maximálne možnou efektívnosťou a hospodárnosťou pri dodržaní nevyhnutných potrieb pre dosiahnutie maximálnej bezpečnosti a udržanie čo najlepšieho technického stavu vozidiel.
	3. Dodávateľ zodpovedá za riadne vykonávanie servisných služieb a tieto je povinný vykonávať s odbornou starostlivosťou prostredníctvom odborne kvalifikovaných zamestnancov, prípadne prostredníctvom odborne kvalifikovaných subdodávateľov dodávateľa. Dodávateľ zodpovedá objednávateľovi za vadne vykonaný servisný úkon. Nároky z vadného plnenia však objednávateľovi zanikajú v prípade, ak si ich neuplatní do 30 (tridsať) dní od prevzatia vozidla, pri ktorom bol realizovaný vadný servisný úkon, ak vadu bolo možné zistiť voľným okom pri prehliadke vozidla, alebo do 60 (šesťdesiat) dní od okamihu kedy objednávateľ mohol pri vynaložení odbornej starostlivosti vady zistiť.
	4. Objednávateľ v prípade potreby vynútenej opravy, ktorá zahŕňa malú opravu, strednú opravu, veľkú opravu pošle dodávateľovi **žiadanku** v elektronickej podobe na e-mailovú adresu oprávnenej osoby dodávateľa určenej na komunikáciu pre plnenie predmetu zmluvy.
	5. Dodávateľ bez zbytočného odkladu elektronicky potvrdí doručenie žiadanky, najneskôr **do 4 (štyroch) hodín** pracovnej doby a uvedie termín **prevzatia vozidla** v servisnom stredisku dodávateľa, ktorý **nesmie byť dlhší ako 2 (dva) pracovné dni** od potvrdenia doručenia žiadanky.
	6. Dodávateľ **protokolárne** **prevezme** vozidlo pri vynútenej oprave bez zbytočného odkladu podľa predchádzajúceho bodu v servisnom stredisku dodávateľa. Dodávateľ pri preberaní vozidla do opravy, najneskôr **do 8 (ôsmich) hodín** pracovnej doby od prevzatia vozidla, vyhotoví **zákazkový list** za osobnej účasti objednávateľa, resp. ním poverenej osoby, ktorý bude potvrdený obomi zmluvnými stranami.
	7. V **zákazkovom liste** servisný technik zaeviduje základné dôležité údaje o stave odovzdávaného vozidla, najmä počet km/mth podľa ukazovateľa, ak taký má, zjavné evidentné poškodenia vozidla a podľa rozsahu a náročnosti požadovaného servisného úkonu (opravy), ak je to možné, uvedie predpokladaný **časový rámec** opravy a **predbežnú cenu** servisného úkonu (opravy). Ak časový rámec a predbežnú cenu nebude možné určiť bezprostredne po prevzatí, tak tieto údaje budú doplnené a elektronicky oznámené objednávateľovi v cenovej ponuke.
	8. Na základe vykonanej **obhliadky** vozidla dodávateľ vypracuje **cenovú ponuku** **do 8 (ôsmich) hodín** pracovnej doby od vyhotovenia zákazkového listu, ktorú zašle na odsúhlasenie objednávateľovi. V cenovej ponuke bude okrem predpísaných údajov uvedená aj identifikácia druhu opravy (malá/stredná/veľká).
	9. Objednávateľ na základe cenovej ponuky vyhotoví **objednávku** s predpokladaným termínom ukončenia servisného úkonu (opravy)**,** ktorá po schválení bude elektronicky odoslaná dodávateľovi s požiadavkou potvrdenia o doručení. Neodsúhlasenie objednávky objednávateľom sa považuje za odmietnutie uzavretia čiastkovej zmluvy o dielo na vykonanie servisného úkonu. V danom prípade sa považuje konkrétna objednávka objednávateľa za zrušenú a dodávateľ viac nemá povinnosť sa predmetnou objednávkou zaoberať.
	10. Dodávateľ je povinný elektronicky **potvrdiť doručenie objednávky** bez zbytočného odkladu, avšak **najneskôr do 4 (štyroch) hodín** v pracovných hodinách.
	11. Objednávateľ požaduje vykonať **malú opravu** (jednoznačne definovaná porucha bez nutnosti demontáže ďalších zariadení a skupín vozidla), základný servis – pravidelné servisné prehliadky predpísané výrobcom, výmena olejov, prevádzkových kvapalín, filtrov, diagnostiku vozidla – **najneskôr** **do 2 (dvoch) pracovných dní** po doručení objednávky.
	12. Objednávateľ požaduje vykonať **stredné opravy** (nutná demontáž ďalších zariadení, resp. celkov, montážne práce na karosérii) napr. výmena čapov, kĺbov, tlmičov, ložísk, remeňov, výmena častí agregátov a jednoduchých komponentov, drobné opravárenské práce **najneskôr** **do 5 (piatich) pracovných dní** po doručení objednávky.
	13. Dodávateľ sa zaväzuje vykonať **veľké opravy** (montáž a demontáž celkov a podskupín vozidla) napr. opravy po dopravných nehodách a poistných udalostiach, opravy motorov, prevodoviek, hydraulickej sústavy a častí podvozku vyžadujúce odstrojenie vozidla, resp. jeho časti **najneskôr do 14 (štrnástich) pracovných dní** po doručení objednávky.
	14. Lehota na vykonanie servisnej služby sa predlžuje v nasledovných prípadoch:

a) ak objednávateľ neposkytne súčinnosť potrebnú k vykonaniu servisnej služby,

b) ak objednávateľ neodsúhlasí zvýšenie predbežnej (hrubej ceny) opravy servisnej služby,

c) ak poisťovňa neposkytne dodávateľovi súčinnosť v primeranej lehote (napr. včasným vykonaním obhliadky vozidla atď.),

d) ak dodávateľovi vo vykonaní opravy v lehote bráni zhoršená dostupnosť náhradných dielov. Predĺženú lehotu je v takom prípade dodávateľ povinný uviesť v cenovej ponuke. O zhoršenej dostupnosti náhradného dielu musí dodávateľ objednávateľa včas informovať.

* 1. V prípade, ak je v rámci servisného úkonu (opravy) potrebné dodanie a montáž náhradných dielov, dodávateľ použije originálne náhradné diely. Po elektronickom odsúhlasení oprávnenou osobou objednávateľa môže použiť dodávateľ kvalitatívne porovnateľné náhradné diely. Dodané náhradné diely musia byť nové a nepoužité.
	2. Východiskom pre výpočet ceny za dodanie náhradných dielov aktuálnej v čase ich dodania sú oficiálne cenníky originálnych náhradných dielov výrobcov/importérov továrenskej značky DAF s uplatnením garantovanej percentuálnej zľavy na náhradné diely.
	3. Ak dodávateľ počas vykonania servisnej prehliadky identifikujte potrebu vykonania iných ako drobných opráv navrhne **náhradný termín plnenia** predmetu zákazky objednávateľovi na odsúhlasenie.
	4. V prípade, ak pri vykonávaní servisného úkonu (opravy) nastanú nepredvídané okolnosti (napr. náhradné diely potrebné na opravu nie sú momentálne dostupné na sklade, mešká dodávka objednaných náhradných dielov, nedostatky v technickom stave a pod.) dodávateľ navrhne **náhradný termín plnenia** predmetu zákazky objednávateľovi na odsúhlasenie.
	5. Objednávateľ požaduje v rámci predmetu zákazky i **klampiarske a lakovacie práce**, pričom cena normohodiny klampiarskych a lakovacích prác, ak bude hradená z KASKO poistenia bude určená príslušnou komerčnou poisťovňou, v ktorej má objednávateľ vozidlá poistené.
	6. Ak dôjde k poškodeniu predmetu plnenia pri **poistnej udalosti**, dodávateľ začne s vykonávaním opravy až po vykonaní obhliadky poisťovňou a po doručení písomného vyjadrenia objednávateľa, v ktorom objednávateľ vykonanie opravy potvrdí a povolí.
	7. Dodávateľ sa zaväzuje pri poistných udalostiach **akceptovať krycí list** poisťovne objednávateľa. Objednávateľ hradí dodávateľovi len rozdiel medzi cenou opravy a cenou hradenou poisťovňou objednávateľa – t. j. spoluúčasť vyčíslenú poisťovňou a daň z pridanej hodnoty hradí objednávateľ dodávateľovi vo výške uplatnenej dodávateľom k cene opravy.
	8. Lehota opravy porúch, ktoré budú hradené z poistenia, začína plynúť v deň nasledujúci po dni, v ktorom poisťovňa vykonala obhliadku. Lehota sa predlžuje v prípade dodatočnej obhliadky poisťovne a začína plynúť v deň nasledujúci po dni, v ktorom poisťovňa vykonala dodatočnú obhliadku.
	9. V prípade, ak sa v priebehu vykonávania servisných prác zistí, že skutočná cena zvýši predbežnú cenu o viac ako 10 %, dodávateľ je povinný toto zvýšenie telefonicky konzultovať a následne pošle cenovú ponuku so zapracovaným väčším rozsahom servisných prác a náhradnými dielmi oprávnenej osobe objednávateľa. Dodávateľ nie je oprávnený vykonať iné služby, ako sú uvedené objednávateľom v odsúhlasenej cenovej ponuke.

* 1. Dodávateľ po vykonaní servisnej služby bude informovať telefonicky alebo elektronicky oprávnenú osobu objednávateľa o termíne protokolárneho odovzdania vozidla v sídle dodávateľa. Spätné prevzatie vozidla po poskytnutí servisnej služby bude objednávateľom bezodkladne potvrdené.
	2. Dodávateľ je povinný viesť po celú dobu platnosti zmluvy **evidenciu** vykonaných servisných prác a dodávok náhradných dielov podľa evidenčných čísiel vozidiel. V uvedenej evidencii sa budú nachádzať minimálne tieto údaje: i) dátum prevzatia a odovzdania vozidla, ii) rozsah servisných prác a náhradných dielov, iii) stav počítadla celkového počtu km, iv) stav počítadla motohodín. Evidencia bude zaslaná oprávnenej osobe objednávateľa v elektronickej podobe na vyžiadanie.
	3. Dodávateľ poskytne **záruku** na ním poskytnuté servisné úkony (opravy)
	a dodané náhradné diely a akúkoľvek prácu vykonanú v spojení s vykonaním servisných prác v trvaní dvadsaťštyri (24) mesiacov, pričom záruka začne plynúť odo dňa prevzatia vozidla po vykonaní servisných prác.
	4. Na každý predmet plnenia a opravu bude vyhotovená samostatná faktúra. Faktúra musí okrem náležitostí podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) obsahovať aj nasledujúce údaje: i) evidenčné číslo vozidla, na ktorom bola vykonávaná oprava alebo údržba, ii) rozpis náhradných dielov a množstvo použitého materiálu, iii) v jednotkových cenách, iv) popis servisných prác s počtom normohodín, v) stav tachometra v dobe vykonávania servisného úkonu (opravy), stav motohodín, ak takýmto údajom disponuje. Prílohou faktúry bude objednávateľom schválená cenová ponuka, zákazkový list a žiadanka. Faktúra musí obsahovať spolu: i) cenu za servisné práce, ii) spolu cenu za náhradné diely a iii) celkovú cenu za predmet zákazky.

**4. Vlastný návrh preukázania plnenia požiadaviek na predmet zákazky**

**(doplní uchádzač v predloženej ponuke)**

|  |  |
| --- | --- |
| ***Zoznam servisných stredísk s uvedením adries:*** |  |
| ***Ste autorizovaný servis ?******(ak áno, predložte v ponuke o tom certifikát o  autorizovanom servise)*** |  **áno** [ ]  / **nie** [ ]  |
| ***Sú Vaše servisné strediská v*** maximálne akceptovateľnej vzdialenosti do 30 km od centrály verejného obstarávateľa/objednávateľa na Ivánskej ceste v Bratislave podľa googlemaps.com pre cestu tam a 30 km pre cestu späť (30 km + 30 km)?***(ak áno, predložte v ponuke printscreen z google maps)****Verejný obstarávateľ bude na účely vyhodnotenia tejto požiadavky brať do úvahy prípustnú odchýlku 5 km v porovnaní so vzdialenosťou zistenou nástrojom googlemaps.com pre prípad, ak by uchádzač určil vzdialenosť na základe iných verejne dostupných máp, resp. obdobných nástrojov, prípadne meranej vzdialenosti trasy. Cestou tam a späť je pre účely tejto zákazky najkratšia možná trasa pre verejným obstarávateľom používané motorové vozidlá, ktorá sa nachádza na území SR, určená uchádzačom v rámci ponuky.**Pri posudzovaní tejto požiadavky bude rozhodujúci súčet oboch vzdialenosti / tam a späť/, ktorý nemôže byť viac ako 60 km, tzn. pokiaľ by vzdialenosť cesty tam alebo cesty späť bola väčšia ako 30 km avšak súčet cesty tam a cesty späť bude do 60 km, takáto vzdialenosť bude akceptovaná*.  |  **áno** [ ]  / **nie** [ ]  |
| ***Zodpovedné osoby s uvedením kontaktných údajov:*** |  |
| ***Spôsob preukazovania cien náhradných dielov odporúčané výrobcami/importérmi z oficiálnych cenníkov – uveďte popis systému/print screen obrazovky***  |  |

|  |  |
| --- | --- |
| **Požiadavka verejného obstarávateľa/objednávateľa** | **áno/nie** |
| Počet servisných pracovísk: 2 |  |
| Zabezpečenie opráv v časovom rozpätí min. dvanásť (12) hodín v jednom pracovnom dni |  |
| **Požiadavky verejného obstarávateľa/objednávateľa na vybavenie servisného pracoviská**  | **áno/nie** | **Popis spôsobu zabezpečenia prístupu k požadovaným zariadeniam, vybaveniu1**  |
| Zariadenie na diagnostiku vozidiel s aktualizáciou softvéru |  |  |
| Zariadenie na diagnostiku a plnenie klimatizácií vozidiel |  |  |
| Zariadenie na meranie a nastavenie geometrie vozidiel |  |  |
| Brzdová stolica test bŕzd (platný atest) |  |  |
| Meracia a rovnacia stolica na rámy podvozkov |  |  |
| Zdvíhacie zariadenie vozidiel s min. záťažou 25 ton (platná revízna správa zdvíhacieho zariadenia) |  |  |
| Špeciálne náradie pre opravu jednotlivých typových rád vozidiel a prístup k technologickým a pracovným postupom výrobcu vozidiel  |  |  |

**1 vo vlastníctve, v prenájme; ak subdodávateľsky tak uviesť subdodávateľa do Prílohy k Rámcovej zmluve o dielo č. 4: Zoznam subdodávateľov)**

V ......................................................, dňa ....................

.........................................................................

meno, priezvisko a podpis\*

 oprávnenej osoby konať za uchádzača

*\* v súlade so zápisom v obchodnom registri, resp. živnostenskom registri*

**Príloha č. 2 k Rámcovej zmluve o dielo**

**Zoznam vozidiel objednávateľa**

**„Servis podvozkov služobných nákladných motorových vozidiel DAF“**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.č.**  | **IČV** | **EČV** | **Názov vozidla** | **Kód skupiny** | **Továrenská značkatyp / variant / verzia** | **VIN vozidla** | **R.v.** | **Počet rokov** |
| 1. | D01 | AA335BS | DAF lineár | s-kbro | DAF LF 230 FA | XLRAEL1700L525316 | 2023 | 2 |
| 2. | D02 | AA145CO | DAF lineár | s-kbro | DAF LF 230 FA | XLREAL1700L525319 | 2023 | 2 |
| 3. | D03 | AA660CL | DAF lineár | s-kbro | DAF LF 230 FA | XLREAL1700L525320 | 2023 | 2 |
| 4. | D04 | AA410CP | DAF lineár | s-kbro | DAF LF 230 FA | XLREAL1700L525742 | 2023 | 2 |
| 5. | D05 | AA136CO | DAF lineár | s-kbro | DAF LF 230 FA | XLREAL1700L525743 | 2023 | 2 |
| 6. | D06 | AA303DT | DAF lineár | s-kbro | DAF LF 230 FA | XLREAL1700L525744 | 2023 | 2 |
| 7. | D07 | AA338DT | DAF lineár | s-kbro | DAF LF 230 FA | XLREAL1700L525765 | 2023 | 2 |
| 8. | D08 | AA707DV | DAF lineár | s-kbro | DAF LF 230 FA | XLRAEL1700L525966 | 2023 | 2 |
| 9. | D09 | AA699DV | DAF lineár | s-kbro | DAF LF 230 FA | XLRAEL1700L529312 | 2023 | 2 |
| 10. | D10 | AA086DR | DAF lineár | s-kbro | DAF LF 230 FA | XLRAEL1700L529313 | 2023 | 2 |
| 11. | I07 | BL 124 UX | Geesink Norba | s | DAF | XLRAEL1700L481604 | 2019 | 6 |
| 12. | I08 | BL 187 VB | Geesink Norba | s | DAF | XLRAEL1700L481605 | 2019 | 6 |
| 13. | I09 | BL 463 VA | Geesink Norba | s | DAF | XLRAEL1700L481603 | 2019 | 6 |
| **Spolu** | **13** |  |  |  |  |  |  |

**Príloha č. 3 k Rámcovej zmluve o dielo**

**Cena**

**NÁVRH NA PLNENIE KRITÉRIÍ**

**„Servis podvozkov služobných nákladných motorových vozidiel DAF“**

**(doplní uchádzač v predloženej ponuke)**

|  |  |
| --- | --- |
| Obchodné meno uchádzača:  |  |
| Adresa sídla/miesta podnikania: |  |
| IČO: |  |
| Meno oprávnenej osoby konať za uchádzača: |  |
| Meno kontaktnej osoby a jej funkcia: |  |
| Telefónne číslo kontaktnej osoby: |  |
| E-mail kontaktnej osoby: |  |

|  |  |  |  |  |
| --- | --- | --- | --- | --- |
| **Položka\*** | **Merná****jednotka****(MJ)** | **Cena za 1 Nh práce v EUR bez DPH** | **Predpokladaný počet MJ na 36 mesiacov**  | **Celková cena servisných prác v EUR bez DPH**  |
| **Kritérium K1** | Nh |  | 701 |  |
| **Položka\*\*** | **Merná****jednotka****(MJ)** | **Výška poskytnutej zľavy z cien za originálne náhradné diely v %** |
| **Kritérium K2** | % |  |

*Vysvetlivky:*

\* Položka je bližšie uvedená v Technickej špecifikácií predmetu zákazky - Príloha č. 1 k Rámcovej zmluve o dielo. Cena je uvedená na základe vlastných prepočtov, pričom sa zobrali do úvahy všetky skutočnosti, ktoré sú nevyhnutné na úplné a riadne plnenie predmetu zákazky a do ceny sú zahrnuté všetky náklady spojené s požadovaným predmetom zákazky.

Uchádzač uvedie cenu s presnosťou na dve desatinné miesta (zaokrúhľuje sa matematicky).

\*\* Výška poskytnutej zľavy, ktorá sa uplatní z cien z cenníkov za originálne náhradné diely.

Uchádzač uvedie údaj s presnosťou na dve desatinné miesta (zaokrúhľuje sa matematicky).

**Platca DPH**: **áno** [ ]  / **nie** [ ]

*(uchádzač označí správne zaškrtávacie pole)*

V ......................................................, dňa ....................

.........................................................................

meno, priezvisko a podpis\*

 oprávnenej osoby konať za uchádzača

*\* v súlade so zápisom v obchodnom registri,, resp. živnostenskom registri*

**Príloha č. 4 k Rámcovej zmluve o dielo**

**ZOZNAM SUBDODÁVATEĽOV**

**(doplní uchádzač v predloženej ponuke)**

**IDENTIFIKAČNÉ ÚDAJE**

Obchodné meno:

Adresa sídla:

IČO:

Dolu podpísaná osoba/osoby oprávnená konať za dodávateľa týmto čestne vyhlasujem, že na realizácii predmetu zákazky **„*Servis podvozkov služobných nákladných motorových vozidiel DAF*“,** vyhlásenej verejným obstarávateľom Odvoz a likvidácia odpadu a.s. v skratke: OLO a.s., Ivanská cesta 22, 821 04 Bratislava zverejnenej v dodatku k Úradnému vestníku Európskej únie č. 104/2025 zo dňa 02.06.2025 pod označením 350830-2025 a Úradom pre verejné obstarávanie vo vestníku verejného obstarávania

□ sa nebudú podieľať subdodávatelia a celý predmet uskutočníme vlastnými kapacitami\*

□ sa budú podieľať nasledovní subdodávatelia:\*

Obchodné meno alebo názov subdodávateľa:

Adresa pobytu alebo sídla:

Identifikačné číslo alebo dátum narodenia subdodávateľa:

údaje o osobe oprávnenej konať za subdodávateľa

- meno a priezvisko

- adresa pobytu

- dátum narodenia

Podiel subdodávky v %: ..............

Stručný opis predmetu subdodávky: ........................

(ďalších doplniť podľa potreby)

V .................................... dňa ...................

 ......................................................

 meno, priezvisko a podpis\*\*

oprávnenej osoby konať za uchádzača

*\* nehodiace sa prečiarknu*

*\*\* uchádzača v súlade so zápisom v obchodnom registri, resp. v živnostenskom registri*